**Նուսա** (անգլ.՝ Noosa River), գետ Սանշայն-Քոստ շրջանում, Հարավարևելյան Քվինսլենդ, Ավստրալիա։

Նկարագրություն
--------------

Հոսքի ընդհանուր ուղղությունը հյուսիսից հարավ է։ Ստորին հոսանքում Նուսան ձևավորում է Քուտարաբա, Կուլուլա, Կոմո, Քուրոյբա, Ուէյբա և Դոնելլա լճերը։ Գետը հոսում է Գրեյթ Սենդի ազգային պարկի տարածքով։ Այնտեղ՝ ստորին հոսքում, տեղակայված են հետևյալ բնակավայրերը՝ Բորին Փոինթ, Քուրոյբա, Նուսա Նորթ Շոր, Տեուանտին, Նուսավիլ և Նուսա Հեդս։ Հիմնական վտակներն են՝ Կին-Կին-Կրիկ և Տիուա-Կրիկ։ Հիմնական կղզիներն են՝ Գոութ, Շիպ, Մեյքփիս։ Վերջինիս տարածքը կազմում է 0,15 քառ․ կմ։ 2003 թվականի մայիսից այն պատկանում է ձեռնարկատեր Ռիչարդ Բրենսոնին, որը գնել է կղզին 2,86 մլն դոլարով։ Նա նախատեսել էր վերածել այն շքեղ հանգստավայրի՝ անտեսելով հանրային բողոքները։ Ըստ 2008 թվականի տվյալների՝ կղզում արդեն կար երեք վիլլա, լողավազան, լանդշաֆտային այգիներ, թենիսի դաշտ և երկհարկանի խոհանոց։

Գետի վրա՝ Տեուանտին քաղաքի մոտ, ողջ տարին գործում է լաստանավ։

Գետի ափերին բնակություն են հաստատում չվող թռչունները, որոնք այստեղ են գալիս Ալյասկայից և Ասիայից՝ ձմեռելու համար։ Նրանց ընդհանուր թիվը հասնում է 40,000-ի՝ շուրջ 43 տեսակ։

Գետի տարածքում լայնորեն զարգացած է զբոսաշրջությունը։

Պատմություն
-----------

1960-ականների կեսերից գետաբերանի հարավային հատվածը սկսել է ակտիվորեն կառուցվել՝ Նուսավիլլ և Նուսա-Հեդս քաղաքների կտրուկ աճի շնորհիվ։ Այս գործունեության պատճառով առաջացել են լայնածավալ, ավելի քան մեկ ու կես կիլոմետր երկարությամբ ավազի առափնյա ծանծաղուտներ, և արդյունքում վերացել են հյուսիսային ծովափերը։

2007 թվականին Նուսայում հայտնաբերվել է հազվադեպ մուտացիայի զոհեր՝ երկգլխանի իխտիոպլանկտոն։ Դրա մեղավորը, ամենայն հավանականությամբ, գետի քիմիական աղտոտումն է, որն առաջացել է մակադամիա ընկույզի մշակման գործարանի աշխատանքի հետևանքով։ Գործի քննությունը դադարեցվել է 2010 թվականին, քանի որ մեղադրյալներ չեն հայտնաբերվել։

Ծանոթագրություններ
------------------

1. ↑  *Мэттью Беннс.* Virgin tycoon presses on with luxury island resort (անգլ.) на сайте *smh.com.au*, 27 апреля 2008
2. ↑  Паромы реки Нуса (անգլ.)
3. ↑  Birds return to Noosa River (անգլ.) на сайте *sunshinecoastdaily.com.au*, 1 мая 2008
4. ↑  Река Нуса Արխիվացված 2016-01-15 archive.today (անգլ.) на сайте *lookatnoosa.com*
5. ↑  *Стивен Чемберлен, Роджер Томлинсон.* Noosa River entrance channel dynamics Արխիվացված 2015-04-01 Wayback Machine (անգլ.) на сайте *ozcoasts.gov.au*, 2006
6. ↑  Two-headed fish larvae blamed on farm chemicals in Noosa River(չաշխատող հղում)
 (անգլ.) на сайте *news.com.au*, 13 января 2009
7. ↑  *Марриса Каллигерос*. Two-headed fish report kept under wraps (անգլ.) на сайте *brisbanetimes.com.au*, 23 июля 2010

Արտաքին հղումներ
----------------

* Река Нуса (անգլ.) на сайте *geonames.org*
* Парк выходного дня «Река Нуса» (անգլ.)
* Круизы по реке Нуса (անգլ.) на сайте *noosaqueen.com*
* Река Нуса на Ֆեյսբուք
* Рыбалка на реке Нуса (անգլ.) на YouTube Видео 0:24:28
* Подводные съёмки реки Нуса на YouTube Видео 0:03:56
* Съёмки реки Нуса с беспилотника на YouTube Видео 0:04:53

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նուսա (գետ, թափվում է Կորալյան ծով)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 237429432 · WorldCat VIAF: 237429432 |

 |